Estás aquí: Inicio/Sociedade/Os sindicatos sospeitan que o peche de “Novo y Sierra” podería agochar a venda da empresa.\nOs sindicatos sospeitan que o peche de “Novo y Sierra” podería agochar a venda da empresa.\nOs trinta e seis traballadores da empresa �??Novo y Sierra�?� de Valga concentráronse onte ás portas da fábrica de ladrillo en contra do expediente de regulación de emprego (ERE) presentado polos propietarios da compañía ante o xulgado do Mercantil e a través do cal pretenden despedir a toda a plantilla para cesar por completo a actividade produtiva algo que, de facto, xa se produciu, posto que hai días que xa non se fabrica ningún material na factoría de A Torre (Campaña).\nCon camisetas co lema �??Non ao despido, si ao emprego�?�, os traballadores denunciaron a situación na que os deixa a decisión da empresa de botar o peche, que significará, máis pronto que tarde, 36 novos parados no municipio. A plantilla contou co respaldo, na concentración de onte, de representantes dos sindicatos CIG e Comisións Obreiras. Botaron man de pancartas con frases como �??Pola continuidade de Novo y Sierra�?� ou �??Queremos traballo, non aos despidos�?� para facer partícipes da súa protesta aos condutores dos vehículos que circulaban por Campaña. Tamén houbo berros: �??Novo y Sierra solución�?�, �??A nosa xente non quere un expediente�?� ou �??Queremos traballar e non mendigar�?� foron algunhas das consignas que corearon.\n�??Novo y Sierra�?�, propiedade de dúas familias de Pontecesures, solicitou no Xulgado Mercantil número 2 de Pontevedra o cese total de actividade, que está pendente de ser admitido ou non. Ademais presentou un ERE para rescindir os contratos dos 36 traballadores e agárdase que esta semana comecen as negociacións entre empresarios, administradores concursais e sindicatos para tratar de chegar a un acordo sobre as indemnizacións que percibirán os traballadores en caso de que finalmente se confirmen os despidos.\nDamnificados > Tanto a CIG como CCOO sosteñen que os donos da empresa non teñen outro intese que �??salvagardar o seu patrimonio a costa dos traballadores, que son os grandes damnificados�?�, apunta Juan Fajardo, de Comisións. Sospeitan que tras este cese de actividade pode agocharse un intento de vender a compañía a outra empresa do sector, �??desvincularse así dos empregados, que teñen unha antigüidade media de 20 anos, e volver a reabrir a fábrica con menos cargas�?�. Se isto chegara a suceder e a factoría reabre, advirten que �??imos poñer todo o empeño en que os traballadores sexan os mesmos�?�.\nA débeda que acumula a empresa, uns 2,5 millóns de euros, �??non é como para pechar�?�, cren os sindicalistas, que ademais denuncian que, nos últimos tempos, os seus responsables �??espantaron clientes e deriváronos a outras compañías do sector que son acreedores de �??Novo y Sierra�?�, ademais de pechar vías de negocio e restrinxir a súa produción exclusivamente ao ladrillo�?�, algo que Rafael Iglesias, da CIG, interpreta como un signo de que os donos xa non apostaban polo futuro da factoría.\nAs críticas sindicais diríxense aos directivos de �??Novo y Sierra�?�, aos que califican de �??insolidarios. Durante anos tiveron beneficios e agora, ás primeiras mal dadas, pagan os pratos rotos os traballadores�?�, comenta Juan Fajardo, que anuncia novos actos de protesta nas vindeiras semanas.\nArchivada en: Sociedade Etiquetada con: Campaña, Diario de Arousa, iglesia, Pontecesures, Pontevedra, valga\npp tren tripartito sábado Porto Diario de Arousa Vilagarcía festa iglesia xunta Pontecesures lamprea fútbol curso Vigo n-550 a ponte la voz de galicia fiesta psoe correo gallego ACP parque padrón pleno faro de vigo obras Maneiro Historia BNG Concello Catoira concurso protección civil sabariz río ulla Campaña Pontevedra valga sar Angueira Ulla fin de semana plaza santiago


A CIG súmase ao comunicado internacional en apoio á loita dos sindicatos de Francia por un modelo enerxético público - CIG: Confederación Intersindical Galega\n24 Xaneiro 2022 11:45\nA CIG, como membro da Plataforma de Sindicatos por unha Democracia Enerxética (TUED, polas siglas en inglés), apoia, xunto a outras organizacións sindicais de 20 países de todo o mundo, as diferentes folgas que veñen desenvolvendo as organizacións sindicais do sector da enerxía en Francia, así como a xornada de loita deste martes 19 de xaneiro, na defensa dun modelo enerxético público e de xestión democrática.\nA respecto da xestión da produción de enerxía e os procesos de transición e descarbonización da economía, que tanta afectación teñen en Galiza, a CIG ten presentado diversas iniciativas parlamentares (como as ILP para unha Tarifa Eléctrica Galega ou a de Medidas para a Xestión Pública dos Saltos e Aproveitamentos Hidroeléctricos de Galiza), así como toda unha batería de alternativas e propostas para o noso país (entre elas, a Creación dunha Empresa Pública Galega de Electricidade) que figuran recollidas no documento de propostas para unha saída galega xusta da crise.\nA seguir reproducimos o contido da declaración sindical internacional:\nSolidariedade Internacional cos Sindicatos do Sector Enerxético de Francia\nEstendemos a solidariedade internacional os traballadores e traballadoras da electricidade e do gas na Francia que están facendo folga para impedir o desmantelamento da empresa pública nacional EDF e para protexer a integridade do sistema enerxético nacional da Francia.\nNun momento no que a crise sanitaria desencadeada pola pandemia Covid-19 demostrou a necesidade de servizos públicos fortes e resistentes, as federacións sindicais FNME-CGT, CFE- CGC Energies, FO Energie et Mines e FCE-CFDT apelaron á mobilización dos/as traballadores/as do sector para evitar a reestruturación da empresa nacional de enerxía. Apoiada pola Comisión Europea, a reestruturación proposta polo Goberno da Francia prexudicaría a capacidade da EDF de continuar a operar como un servizo público integrado, e comprometería a seguranza enerxética e os empregos.\nUnínomos ás nosas compañeiras e compañeiros do movemento sindical francés para recoñecer a emerxencia climática. A idea de que o desmantelamento das empresas públicas de enerxía fará avanzar os obxectivos de enerxía limpa e do clima non está amparada polos feitos.\nHoxe, grandes cantidades de recursos públicos están sendo trasladados ás empresas privadas en nome da descarbonización, mentres o sistema enerxético vese privado dos niveis de investimento necesarios para promover a eficiencia enerxética, reducir as emisións nos transportes e garantir a estabilidade das redes de enerxía.\nSolidarizámonos cos sindicatos franceses e seus aliados na defensa da enerxía pública. A batalla para defender a enerxía pública na Francia é parte dunha loita global para defender a enerxía como un ben público e un dereito humano. Cando se organiza con base nos "bens públicos", a enerxía de propiedade pública fornece os mellores medios de proporcionar seguranza enerxética, afrontar a pobreza enerxética, modernizar e actualizar os sistemas enerxéticos e alcanzar as metas climáticas.\nA CIG pon en valor o plan de axuda alimentar destinado á afiliación, do que se benefician máis de 40 familias


Redacción | Martes, 20 de Febreiro de 2018, 12:39\nO Movemento Galego en Defensa dás Pensións Públicas (Modepen) convocou para o 22 de febreiro concentracións nunha decena de localidades galegas en contra da subida do 0,25% das pensións, que consideran "un insulto".\nAsí se manifestou o secretario desta organización, Gonzalo Balo, tras reunirse representantes deste Movemento co alcalde da Coruña, Xulio Ferreiro. No encontro, celebrado no Consistorio coruñés, o rexedor trasladoulles o apoio ás súas reivindicacións.\nTamén avanzou que, se a súa axenda permítello, acudirá á concentración convocada este xoves, ás 12,00 horas, no Obelisco. Á mesma hora, celebrarase noutras localidades galegas como Lugo, Noia (A Coruña), Vigo ou Pontevedra. Noutras cidades como Santiago será ás 20:00 horas.\n"PENSIÓNS DO FUTURO"\nEstas concentracións terán lugar no marco da protesta convocada pola Coordinadora Estatal en Defensa do Sistema Público de Pensións, da que forma parte Modepen.\n"Loitamos polas pensións actuais, pero sobre todo polas do futuro", sinalou o secretario desta organización, quen acusou ao Goberno de buscar que os cidadáns se fagan plans de pensións privados. Na mesma liña, cuestionou que o sistema de pensións estea en risco.\nMentres, o alcalde explicou que Marea Atlántica presentará no próximo pleno municipal unha moción pedindo, entre outras cuestións, que se "revaloricen" as pensións.


As enfermeiras eventuais albiscan no plan do Estado contra a temporalidade os primeiros froitos tras dous anos de loita - Praza Pública\nA piques de que a revolta da enfermaría eventual en Galicia cumpra dous anos, desde aquelas oposicións en negro en Silleda, a forza reivindicativa de Eventuais en Loita e outros colectivos sanitarios no Estado, mais as evidencias que deixa a loita contra a COVID, semellan dar os seus primeiros froitos. O Goberno de España vén de advertir á UE de que obrigará ás autonomías a reducir a temporalidade do persoal sanitario como unha das medidas que propón no Plan de Recuperación que enviou a Bruxelas para obter os fondos comunitarios habilitados pola pandemia.\nO Goberno de España vén de advertir á UE de que obrigará ás autonomías a reducir a temporalidade do persoal sanitario\nÉ unha das reformas que o Executivo inclúe nun plan xunto coa dixitalización e transición verde da economía, reformas tributarias ou o posible “pago por uso” das autovías. Unha proposta, a fin da eventualidade e precariedade, ansiada por milleiros de profesionais "esperanzados" pero que tamén desconfían, fartos como están de "promesas que non se dan materializado".\nPersoal de Eventuais en Loita, durante a súa visita ao Parlamento Europeo en 2019 © Eventuais en Loita\n"En Bruxelas non daban crédito nin pensaban que a situación de temporalidade e precariedade en Galicia fose tan grave", lembra Eventuais en Loita\n"Agardamos que se cumpra, pero a ver en que queda", expresa Catuxa Lagarón, portavoz de Eventuais en Loita que foi a encargada de deitar luz ante a Comisión de Peticións da Eurocámara sobre a situación de "fraude de lei" e "abuso" que sofren arredor de 7.000 profesionais en Galicia logo da denuncia presentada a través do BNG e pola que Bruxelas comezou unha investigación.\nAínda que, cre, "a pandemia foi o detonante final" para que sociedade e a clase política "se decatasen de que as condicións dos profesionais sanitarios non poden seguir así", Lagarón lembra con claridade a "impresión" que os datos e testemuños achegados causou en Bruxelas. "Non daban crédito nin pensaban que a situación en Galicia puidese ser tan grave", recorda.\nA investigación no Parlamento Europeo mantívose, mesmo co apoio do PP europeo, e agora o Goberno central parece disposto a afrontar as demandadas mudanzas. "Gustaríanos que isto fose froito non só da nosa denuncia e as nosas mobilizacións, senón tamén da toma de conciencia por parte dos políticos de que as cifras de temporalidade son insustentables en Galicia e noutros territorios do Estado", engade Catuxa Lagarón.\nRefírese ás que debullan unha dura realidade que a enfermería eventual leva xa anos denunciando, poñendo datos e testemuños á súa situación. "11 anos, 557 contratos e 5 e medio cotizados", advertira unha das moitas profesionais que resumira o día a día de tantas. Porque mentres a Xunta presumía dunha estabilidade de ata o 90% do persoal, Eventuais en Loita tiraba de cifras oficiais ou de enquisas para situar en máis dun terzo a cantidade de traballadoras en situación de eventualidade ou no 44% a porcentaxe das que levan máis de dez anos nas listas de contratación.\nCatuxa Lagarón, portavoz de Eventuais en Loita, intervén no Parlamento galego CC-BY-SA Parlamento de Galicia\nCoa chegada do coronavirus, a precariedade non só non desapareceu senón que se acentuou. Nos primeiros meses da pandemia, o Sergas decidiu non prorrogar contratos de enfermeiras así que caían enfermas infectadas polo coronavirus. Semanas despois sóubose que Sanidade decidira tamén rescindir de súpeto contratos xa prorrogados a outro grupo de enfermeiras en plantas COVID. En ambos casos, a Consellería de Sanidade recuou logo de facérense públicas as denuncias dun persoal que sufriu como poucos o impacto do coronavirus.\n"Acollemos a iniciativa do Goberno de España con esperanza, pero non con euforia", advirte a enfermaría eventual\n“A pandemia de COVID-19 puxo de manifesto que os profesionais da sanidade constitúen o activo máis valioso co que conta o Sistema Nacional de Saúde”, di o Goberno central no plan enviado a Bruxelas para xustificar a necesidade de “reforzar as dotacións de médicos e enfermaría, reducir a súa temporalidade, mellorar as súas condicións laborais e potenciar a súa formación e desenvolvemento profesional”.\n"Acollemos este documento con esperanza, pero tampouco con euforia porque xa temos experiencia en ver como os gobernos autonómicos empregan calquera subterfuxio para non estabilizar os persoais", di Hugo Bermúdez, outros dos portavoces das Eventuais en Loita, que si cre "unha boa nova que se recoñeza a precariedade de moitos profesionais en Galicia e en moitas comunidades".\nNa súa opinión, a loita do seu colectivo, e a doutros moitos, contra a precariedade "puxo outro gran de area" nunha batalla que segue vixente. "Detrás dos aplausos, que quedaron un pouco aí, si que hai moita xente que se interesa pola situación dos profesionais sanitarios e por movementos como o noso", di Hugo, que si confirma que, no caso das formacións políticas, a mobilización si provocou "que pasasen de seren reclamados a ser eles os que reclaman a atención do colectivo".\nCatuxa coincide na maior concienciación política, pero cre que, a nivel xeral na sociedade, o que hai "é máis coñecemento" da situación de precariedade de boa parte dos sanitarios, "pero non tanto sensibilización". "Logo dos aplausos tamén houbo esquecemento e esixencias por riba dos nosos dereitos laborais", asegura.\nAgora, no plan enviado a Bruxelas, o Goberno de Pedro Sánchez sinala que quere obrigar as autonomías, as competentes no sistema descentralizado, a reducir a temporalidade do persoal e marca o obxectivo de reformar a lei estatal de 2003 que fixa o estatuto marco do persoal sanitario “para transformar os contratos temporais en contratos fixos aos profesionais que leven máis dun período de tempo ocupando de maneira temporal postos de traballo de carácter estrutural (pendente de determinar o período concreto de tempo)”.\n"Os feitos son o que importa"\n“Posteriormente, establecerase a obriga de que as comunidades autónomas convoquen concursos anuais ou bianuais para a provisión de prazas de carácter fixo no ámbito sanitario”, engade a continuación o texto sobre unha eiva que tamén levan anos denunciando na enfermería eventual.\nAsí, como lembra Lagarón, Eventuais en Loita xa estimaba en 2019 que o número de prazas necesarias para enfermaría en Galicia superan as 2.000. "Dous anos despois, apenas saíron 650 e seguimos sen exame", di a portavoz do colectivo que aclara que as intencións do Executivo central "están moi ben" pero que o importante é que "se materialicen", algo que non sucede en moitas ocasións coas promesas do Sergas. "Os feitos son o que importa", remata.


Denuncia Avogado - Alemán avogados en liña. O maior legal portal.\nO dereito de recurso é un dereito fundamental (artigo GG)\nUnha queixa é unha entrada para unha decisión-maker ou superior autoridade para cambiar unha desde o punto de vista do Denunciante é insatisfatória decisiónO recurso é un recurso contra certas decisións dos tribunais e, en particular, contra as decisións, decisións, e as decisións en cuestións procesuais. O A denuncia é decidido xeralmente polo seguinte tribunal superior. Para ver o básico da queixa na Xurisdición voluntaria, a contribución 'chamamento - Xurisdición Voluntaria'.\nParticularmente notable é o feito de que as decisións (resolucións) do tribunal administrativo en interino protección xurídica actuacións de conformidade co § Pará.\ndo código de procedemento administrativo pode ser obxecto de recurso con a queixa.\nA admisión razóns corresponden aos do recurso\nComo no caso do recurso contra de primeira instancia xuízos, que debe ser previamente aprobado pola OVG.\nUnha condición previa para unha adecuada xustificación da queixa, de acordo co § do ArbGG, segundo o caso-lei (SACO. all - in-one ABR) denominación da a circunstancia de que a violación de dereitos e a súa relevancia para a decisión impugnada. A declaración de motivos do Recurso debe xestionar a legal ou factual argumentos da resolución impugnada. En xeral, formulaic frases non son suficientes para este fin.\nTamén non debe restrinxir o Reclamante para repetir o seu argumento Xurídico das cortes.\nA presentación dunha queixa simple non está suxeito a ningún límite de tempo e é regulada no §§.\nAs seguintes condicións: elegibilidade: A queixa é admisible contra as decisións do Presidente ou decisións do tribunal de primeira instancia proceso (proceso de investigación) e no recurso, se un recurso non é expresamente excluída. Reclamación a todos os implicados no Proceso, que é afectado pola decisión do tribunal é de dereito.\nUn límite de tempo non é cumprida, a denuncia pode ser perdido despois dun certo período de tempo.\nA denuncia é, por escrito ou gravado na oficina de ser presentado o tribunal, que emitiu a resolución impugnada. Resultado: O chamamento é polo xuíz, o impugnada Decisión adoptada sobre os seus méritos en legal e factual punto de vista probado. O xuíz considera que a denuncia para ser xustificada, que deberá adoptar unha decisión correcta. El considera-los a ser infundadas, el ela debe presentar-los para o tribunal de Apelación, o verdadeiro mérito de unha decisión. Pero A decisión tamén pode ser en detrimento do Reclamante, conforme alterada, hai unha falta de unha prohibición de Reforma en peius. Ademais, é importante ter en conta que a aplicación da decisión non é inhibida pola Carga de denuncia. É posible, con todo, que é exposta ao pleno do sorteo.\nNa sección do código de proceso penal regulado novo recurso é só permitiu contra as decisións do tribunal de distrito e o tribunal de recursos sobre a emisión de un mandado de prisión ou unha provisional de colocación.\nA Queixa dereito non é baseado na suposición de que o reo é, en realidade, en custodia (por exemplo, se a execución suspendido debido á execución en outros casos ou é un Überhaft). Non está claro se o acusado persoas, un abuso de autoridade, se o mandado foi suspendido de conformidade co sección do código de proceso penal. O caso lei decide aquí é contraditoria. dous Ws a máis queixa contra o mandado de prisión tamén está permitido, se este estaba fóra da prisión. A natureza do artigo da Oepm, intimações non pode ser usado co resto da queixa de recurso. En § f código de procedemento penal regulado inmediata queixa é un caso especial da queixa, e só nos casos expresamente previstos polos autorizados: de conformidade co § BetrVG prevé que cada traballador ten dereito a reclamar ás Autoridades competentes do establecemento, se se sente ofendido por outros empregados do establecemento ou polo empresario ou inxustamente tratados sente. As obras Consello está obrigado, de acordo co § BetrVG, as queixas e remediar a situación. A base xurídica da queixa, o dereito para os funcionarios públicos sección do BBG ou a particular Norma en materia de función pública leis dos Länder. O recurso contra unha negativa asistencia xurídica decisións dos tribunais da orde social, Neue Juristische wochenschrift - NJW, Gehrlein: Primeiras experiencias coa reforma do código de proceso civil - Revisión e apelar-publicación mensual a lei alemá - MDR.\nO Avogado Do Bufete De Benestar Infantil Avogados Avogado\nЮридик консультация интернет онлайн юридик консультация


A UE pide vacinar todos os adultos e priorizar maiores de 40 e vulnerables - G24\nA UE pide vacinar todos os adultos e priorizar maiores de 40 e vulnerables\nEn España, polo momento, só se aplica reforzo aos maiores de 60 anos e ao persoal sociosanitario\nDarias apoia a estratexia de doses de reforzo do Centro Europeo de Prevención e Control de Enfermidades\nG24.gal 24/11/2021 17:59\nO Centro Europeo de Prevención e Control de Enfermidades (ECDC) pide á UE que focalice as súas accións en vacinar os non vacinados, manter as medidas de saúde pública en vigor durante as vacacións e, na medida do posible, administrar xa a dose de reforzo a maiores de 40 anos, anciáns e persoas vulnerables.\nTras a publicación do informe, a presidenta da Comisión Europea Ursula von der Leyen dixo: "Está claro que debemos intensificar a vacinación para controlar a pandemia". Tamén confiou en poder "convencer" a poboación que aínda se resiste á vacina.\n"O reforzo debe estar dispoñible para todos os adultos, con prioridade para os maiores de 40 anos e a poboación vulnerable. E sigamos con distancia e máscara!", pediu Von der Leyen, en liña coas recomendacións do ECDC.\nO informe alerta de que o nivel medio actual de consumo de vacinas na UE será insuficiente para limitar a carga de casos de COVID–19 e hospitalizacións durante os meses de inverno.\nFrancia pecha as discotecas para salvar as festas do Nadal\nNova York imporá a vacina aos traballadores do sector privado


Máis dunha vintena de maquetas compoñen a Exposición «Arquitectura en Porispán» na Guarda - Concello da Guarda\nO pasado domingo día 18 de agosto a Casa dos Alonso acolleu a inauguración da Exposición «Arquitectura en Porispán», contando con varias obras de Ramón González González, baixo a organización de Infomaxe coa colaboración do Concello da Guarda.\nA inauguración tivo na Casa dos Alonso, onde Ramón González González fixo unha breve explicación de como é o proceso de elaboración destas maquetas, contando ademáis coas intervencións do tenente-alcalde da Guarda, Anxo Baz e do representante de InfoMaxe, Celso Rodríguez.\nEsta exposición conta con máis dunha vintena de maquetas nas que se inclúen varias representacións, como a Igrexa Parroquial da Guarda, a Igrexa Parroquial de Salcidos, a Capela de San Roque, a Capela das Mercedes, a Capela da Guía, a Capela de San Gregorio, a Capela da Virxe do Camiño de Rebordáns en Tui, a fachada do Concello do Rosal, o Centro Cultural da Guarda, entre outras.\nRamón González González leva 6 anos realizando estas maquetas empregando principalmente porispán e pinturas, cun minucioso traballo que representa a escala diferentes elementos arquitectónicos da nosa comarca.\nEsta exposición estará nos baixos da Casa dos Alonso ata a primeira semana de setembro en horario de mañá de 9:00h a 14:00h e de tarde de 19:00h a 21:00h os días laborais, e en horario de 19:00h a 21:00h os días festivos.


Estudo de campo: A situación real da enfermaría galega no SERGAS - Enfermeiras en Loita\nDende fai tempo quixemos denunciar a falta de transparencia relativa os datos dos traballadores do SERGAS. E por iso quixemos facer un estudio de campo na maioría das EOXIS para levantar a voz contra a precariedade e a elevada taxa de persoal estatutario temporal na categoría de enfermeira.\nOs datos reflectidos no mesmo acheganse, e nalguns distritos vense máis elevados, ós datos publicados polo Consello de Contas relativos ó ano 2017 o cal situaba os índices de temporalidade nun 40% en Atención Especializada e 28,1% en Atención Primaria, observándose un incremento interanual dos mesmos.\nNo ano 2016 situábanse, respectivamente, nun 37,6% e nun 26,3%, onde “a nivel global obsérvase unha disminución interanual de 582 efectivos medios de persoal propietario e un aumento de 708 interinos. En canto ás contratacións temporais de eventuais e substitutos aumentaron en 270 efectivos respecto do exercicio anterior, o que en termos porcentuais representou un incremento do 3,3%.“\nCabe destacar que a Relación de Postos de Traballo (RPT) do ámbito de Función Pública conten arquivos coa relación actual de postos de traballo no ámbito da Función Pública, tanto para o caso do persoal funcionario como do laboral pero exclúese a Relación do Persoal que presta os seus servizos no ámbito docente e no sanitario, é dicir, os datos non son públicos.\nQueremos aclarar que todos os datos aportados para o estudo, foron ofrecidos de forma voluntaria polo persoal e recopilados con data fin do 30 de septembro do ano 2019, co único obxeto de coñecer a sua condicion laboral dentro do SERGAS, uns datos reais e fehacentes que debería ofrecer a Administración.\nRealizase a análise dos seguintes distritos:\nO 64% (n= 2236) dos traballadores destes distritos son traballadores fixos.\nO 29% (n=1044) son traballadores con vacante.\nO 7% (n=213) son ocos libres, cubertos con acúmulos de tarefa.\nNa seguinte táboa reflictense os datos recollidos no estudo:\nTanto no distrito de Lugo como en Monforte as cifras correspóndense coas publicadas nos informes del Consello de Contas.\nDentro dos distritos nos que se realizou o estudio, o dato do Salnes é o máis alarmante. Tan só o 45.1% é persoal é fixo, a eventualidade cifrase por encima do 54%.\nNo novo Hospital Universitario de Ourense a taxa da eventualidade é moi significativa sendo esta o 45%.\nAtención Hospitalaria vs Atención Primaria\nA continuación desglosamos as diferencias entre Atención Hospitalaria e Atención Primaria no ámbito autonómico:\nCon este estudo pretendemos mostrar a realidade e por outra banda desmentir as palabras do Conselleiro Jesús Vázquez Almuiña, do presidente da Xunta e do Xerente Antonio Fernández-Campa , que cifraban no 88% ó persoal cun contrato estable dentro do Servizo Galego de Saúde, datos claramente terxiversados para maquillar a realidade.\nPero a realidade actual é que nás 8 áreas estudadas o computo total de eventualidade é dun 35%, xa que o nomeamento de carácter interino do persoal que cubre unha vacante é Personal Estatutario Temporal, coma así o reflicte o Estatuto Marco Ley 55/2003, de 16 de diciembre.\nA ocultación desta realidade pode ter sentido se o que pretende a Administración é evitar a presión lanzada dende diferentes institucións comunitarias coma a Comisión Europea, que recomendou no seu informe do primeiro semestre do 2019, “reforzar as inspeccións de traballo para evitar o abuso de contratos temporais” advertindo que “os xestores seguen facendo un uso extremo dos contratos a curto prazo“.\nSe existise un Rexistro Público de persoal fixo e eventual debidamente actualizado, para que todas as traballadoras e traballadores pudiesemos acceder, éste estudo non sería preciso, pero a transparencia non existe e os datos son opacos e terxiversados.\nÉ por ese motivo polo que reclamamos total transparencia á Xunta de Galicia e á Consellería de Sanidade, porque sóamente cos números públicos e reais poderemos cuantificar e definir con exactitude as prazas actuais, a súa cobertura e as previsións de xubilacións ca fin de coñecer o estado real da totalidade do cadro de persoal de Enfermeiras do SERGAS.\nMentres os erros e fallas da Administración non se subsanen, nos seguiremos a reclamar solucións por unha sanidade mellor para todos. Non pararemos.


As sutilezas de Cunqueiro - Héctor Acebo - El Progreso de Lugo: Periódico líder de Lugo y su Provincia\n26 octubre 2021 20:39 h.\nHéctor Acebo opinión\nTODA A gran literatura concrétase nos detalles. Sutilezas que poden pasar desapercibidas nunha primeira lectura, pero que, semántica e fonoloxicamente, enriquecen o texto. Así sucede na obra de Álvaro Cunqueiro, onde se reconcilian a realidade e a fantasía. Hoxe quixera salientar a riqueza de matices coa que o mindoniense describía as súas personaxes —sobre todo, as de cabelos loiros—, provocando no lector un intenso pracer que disolve as rutinas. Poñerei dous exemplos ben elocuentes.\nEn Melle de Loboso, semblanza incluída en Escola de menciñeiros (1960), achamos esta metafórica frase: "A xente de Loboso é alta e roiba, e o pelo dourado das mozas é a única flor en toda aquela soidade". En Rosa Martiño’ retrato pertencente a Os outros feirantes (1979), o narrador omnisciente non pode precisar se a reloxeira protagonista naceu en Noia ou en Betanzos, pero lembra perfectamente, como non, que aos 12 anos era "unha mociña roiba, espigada, mui lucida de pernas, e sempre sorrindo".\nÉ a mesma Rosa que un tempo despois, en Bos Aires, xa feita toda unha muller, entoaría cantigas galegas, enfeitizando aos seus compañeiros de traballo. Por certo, nun artigo recompilado en Por el camino de las peregrinaciones (2004), Cunqueiro contou que os seus primeiros versos —"doloridos cantos de amor"— foron inspirados por unha nena roiba de Palas de Rei. Quizabes esa cativa de ollos celestes só existise na ficción, ou quizabes sexa en verdade o dano fecundante da obra de Cunqueiro… En calquera caso, a verba do mindoniense expande o noso maxín e acaríñanos o ouvido.


Torre de Sande, en Cartelle - Juan Andrés Hervella\nTorre de Sande, en Cartelle\ntorre cartelle sande\nCartelle é un dos concellos ourensáns regados polo río Arnoia, emisario, polo marxe esquerdo, do pai dos ríos galegos, o Miño.\nA historia de Cartelle está intimamente vencellada con Celanova e co noutro tempo poderoso mosteiro beneditino existente na vila que conxuntamente con outros, exerceron o seu poder e influencia en toda a bisbarra, sendo á súa vez os iniciadores da súa economía rural durante o decurso da Idade Media.\nForon os monxes de Celanova os iniciadores do cultivo do viño nesta zona, así como nas terras ribeiriñas no decurso do río Miño e do Arnoia, do mesmo xeito cos detentadores dos dereitos que sobre a pesca posuían, que supuñan unha importante achega de riqueza ao mosteiro, sumado ás aportadas polas rendas provenientes dos seus numerosos priorados espallados por toda a bisbarra. Boa proba deste poder o constitúen os restos da coñecida como fortaleza de Sande, situada a carón da igrexa parroquia de San Salvador.\nCuriosamente existen dúas torres en España que levan o mesmo nome: a situada na Comunidade Estremeña e a pertencente á nosa provincia. A de Sande é un bo exemplo característico de torre roqueira construída e adaptada á topografía do terreo do seu asento. A antiga fortaleza medieval conservou ata pouco os seus catro lenzos, máis parte do seu coroamento atopándose actualmente na máis completa ruína, toda ela rodeada de mesta vexetación como consecuencia do seu paulatino e sostido abandono por parte dos seus propietarios.\nA construción érguese sobre un montículo asentada sobre uns agretes penedos que a sitúan a unha altitude de 506 metros sobre o nivel do mar, o que permite, pola súa estratéxica situación, disfrutar dunha ampla vista panorámica sobre as fecundas terras circundantes, tanto da comarca do Ribeiro como de Ourense.\nA dilatada historia da construción defensiva remóntase ao ano 1441, cando o rei Alfonso VII, de León e Castela, e máis a raíña dona Berenguela doárona aos poderosos monxes do mosteiro de San Salvador de Celanova. Desta circunstancia naceu o titulo de Marqués da Torre de Sande, que posuía o abade do mosteiro celanovés.\nDiversos enfrontamentos entre os abades e máis os descendentes dos Sande ocasionaron serios conflitos con mortes incluídas, como a acontecida a un dos abades de Celanova co resultado do afianzamento de poder sobre a titularidade da mesma.\nO castelo foi campo de batalla entre Fernando II e máis o primeiro rei de Portugal, Alfonso Henríquez, no ano 1165. Durante a pouco coñecida Guerra Irmandiña en Galicia, a incuria dos campesiños da contorna acompañados dalgún nobre, cansos de tantos agravios e abusos cometidos polos moradores do castelo, cebáronse contra o odiado símbolo medieval, causándolle enormes danos que ocasionaron a desfeita da maior parte das súas defensas.\nNo seu día o recinto fortificado contou cunha torre do homenaxe construída con grosos sillares de granito ben traballados e asentados sobre unha base rectangular de 6,4 por 5,8 metros cadrados que alcanzaba uns trece metros de altura. Construída en estilo gótico tardío no século XIV, na súa parte superior contaba cunha cativa labra heráldica na que se representaba o liñaxe dos Sande. Posuía unha porta de acceso situada a altura do primeiro andar orientada cara o nacente e baixo ela atopábanse dúas ménsulas. Nos muros espallados ao longo da torre existían diversos e interesantes signos lapidarios ou marca de canteiros.\nDe titularidade privada, os restos da torre, actualmente e man de catro propietarios a partes iguais que, ao parecer, non dispoñen dos recursos económicos necesarios para facer fronte ao elevado custo que suporía a realización de ningún proxecto de conservación da torre, tendo en conta o grave deterioro na que se atopa ao que se suma a dificultade do seu acceso que encarecería considerablemente calquera proxecto, propuxeron unha solución alternativa consistente na firma dun convenio de cesión da propiedade á administración: Concello de Cartelle ou Xunta de Galicia o que permitiría acadar unha subvención oficial cara a súa rehabilitación e posterior utilización con fines turísticos e culturais.


VÍDEO.- Atención, escolares, así é o día a día da Garda Civil - Pontevedra Viva\nAsí se realiza un control de tráfico e drogas da Garda Civil\nXoves 18 de Maio, 2017 ás 19:26 do Xoves 18 de Maio, 2017\nVisita de escolares dos colexios Padín Truiteiro, Viñas e Espedregada á Comandancia\nÁ Garda Civil de Pontevedra chegoulle a noticia de que anda solto un malfeitor e, cando o localizan, establecen un control. Os axentes de Tráfico pídenlle a documentación, realízanlle un test de alcoholemia que dá positivo e sométeno a un cacheo. Ante as sospeitas levantadas, solicitan o apoio da unidade canina e Obi, un pastor alemán de sete anos, rastrexa o vehículo e localiza unha caixa vermella con droga.\nTodo ocorre en apenas cinco minutos e ten un público de excepción: 200 escolares. O que acaba de suceder é unha recreación dun control, no que todo é simulado e non hai nin condutor bébedo nin traficante de droga, senón un axente de paisano que o interpreta, pero ben podería ser unha situación real coa que se atopan a diario os axentes das distintas unidades da Garda Civil.\nEste xoves recreouse ante escolares de distintas idades dos colexios Viñas e Espedregada de Poio e Padin Truiteiro de Arcade (Soutomaior) como remate a unha xornada de portas abertas na que os alumnos tiveron a posibilidade de coñecer detalladamente a forma de traballar e os medios cos que contan o subsector de Tráfico, o Servizo de Protección da Natureza (Seprona) e os técnicos especialistas en Desactivación de Artefactos Explosivos (Tedax).\nA visita, enmarcada nas actividades do Plan Director para a Convivencia e Mellora da Seguridade nos centros educativos, fixo as delicias dos escolares, que se mostraron especialmente atentos durante o simulacro do control -pódese seguir no vídeo que acompaña esta información- e, en xeral, moi interesados en coñecer o día a día das distintas unidades operativas da Garda Civil.\nOs escolares chegaron á Comandancia coa visión do traballo do instituto armado moi influenciado pola ficción audiovisual e realizando preguntas como "Que pasa se poñen unha bomba nuclear e explota?" e saíron coa lección ben aprendida de que "la vida real no es como las películas" e todos os pasos previos de investigación e estudo que realizan os axentes das distintas unidades antes de realizar as súas actuacións e para garantir a seguridade individual e colectiva.\nConsellos como a importancia de levar o casco cando se viaxa en bici ou moto ou de coidar o medio ambiente cando se pasa un día no campo calaron nos pequenos, que en todos os casos terminaron a súa charla ás distintas unidades cun aplauso.\nAo termo da visita, os escolares explicaron que houbo dúas actividades que lles xeraron maior interese, a de Tráfico na que tiveron oportunidade de realizar un test de alcoholemia e a dos Tedax na que coñeceron os equipos de última xeración.\nFiz, alumno de 11 anos do Padín Truiteiro, mostrouse especialmente satisfeito pola dimensión máis práctica da xornada e "poder facer o que fan os gardas civís" e valorou a visita como "moi divertida" mentres que a súa compañeira Lucía, de 12 anos, viuna "moi interesante" e fíxolle comprender que o de garda civil "é un traballo un pouco perigoso, pero é moi importante". Nin un nin o outro ven no instituto armado unha saída laboral no futuro, pero si Óscar. De pai militar, aos seus 11 anos xa pensa en ser axente da Garda Civil porque "podes protexer aos demais dos perigos e difundir xustiza".\nEscolares dos colexios Padín Truiteiro, Viñas e Espedregada, na Comandancia\nO Seprona promove o respecto polo medio ambiente no CEIP Amor Ruibal de Barro


O alcalde asegura que se se convocan eleccións agora é posible que haxa unha interrupción dos preparativos do Xacobeo\nO alcalde de Santiago, Xosé Sánchez Bugallo, referiuse hoxe, despois de ser preguntado polos xornalistas, a un posible adianto electoral, sinalando que non está demasiado contento con que se "adianten moito as eleccións". Argumenta que "a Xunta está nun proceso moi intenso de preparación do Xacobeo. Se se convocan as eleccions agora, é posible que haxa unha interrupción".\nPara o alcalde, a mellor data para celebrar os comicios autonómicos, "se a min me deixarán elexir", sería entre o 20 de maio e o 20 de xuño, "un tempo óptimo para que o goberno saínte ultime as decisións que ten que tomar e o novo executivo ten o verán para asentarse e podería empezar en setembro a plena velocidade". Pero, aclara Sánchez Bugallo, "evidentemente é unha decisión que lle corresponde ao presidente da Xunta e non vou eu condicionalo".\nO alcalde de Santiago, Xosé Sánchez Bugallo, sinalou que se está avanzando nos prazos para a aprobación do presuposto de 2020: "está previsto que esta semana aprobe a Xunta de Goberno o proxecto de orzamentos. A partir de aí facilitarase o texto íntegro a todos os grupos". Mañá, segundo subliñou, está prevista a reunión cos sindicatos, e "ao mesmo tempo, os técnicos municipais de tesourería e intervención xa dispoñen da documentación", para emitir os preceptivos informes que poderán estar entre mañá e pasado". A partir de aí, dixo, procederase a tramitar o expediente.\nSobre as negociacións con Compostela Aberta, o rexedor sinalou que están nunha fase "de pura formalización documental. Confío que entre mañá e pasado ese tema poida quedar satisfactoriamente pechado". Despois, continuou, "celebraremos unha Xunta de Goberno extraordinaria ao longo da semana para aprobar o proxecto de orzamentos. A partir de aí, todos os grupos terán pleno coñecemento da documentación", porque "ese é o momento en que a teñen que recibir, e non antes". O rexedor explicou que se aprobaron xa todos os orzamentos das distintas sociedades.\nASAMBLEA EIXO ATLÁNTICO\nO alcalde adiantou que na primavera, "materializaremos á irmandade con Braga, e a formalizar a través dun convenio de colaboración", despois de que no pleno de novembro se arpobase o inicio da tramitación. "Os tempos son chegados de recuperar e re-impulsar esa relación. Braga e Santiago son dúas cidades que teñen moitas cousas en común. Imos facer unha aposta pola cultura, polo Camiño de Santiago, pola siñificación das dúas cidades… Pero tamén polas dúas universidades, que deben ter un gran protagonismo nesa irmandande. E tamén polas novas teconoloxías". O alcalde explicou que Compostela é un centro de referencia en biotecnoloxáis e biomedicina, e Braga en nanotecnoloxía. "Cremos que temos un gran campo para traballar as dúas cidades conxuntamente e así o imos facer".\nSánchez Bugallo, que o pasado venres acudiu á Asemblea Xeral do Eixo Atlántico, anunciou que Santiago se incorporou á Comisión Executiva do Eixo Atlántico, igual que Pontevedra e Lalín. Lugo pasa a ocupar a vicepresidencia. "Para nós é importante volver, porque é un espazo de traballo común co norte de Portugal, que nos parece tremendamente interesante", sinalou.\nO alcalde tamén destacou a importancia que adquiriron os Camiños de Santiago. Subliñou que "durante a Asemblea, practicamente todos os alcaldes portugueses, manifestaron o seu interés por impulsar, potenciar e apoiar os diferentes Camiños de Santiago, e tamén en participar no Xacobeo 2021.\nSobre a retirada da cláusula dos 3,5 millóns de viaxeiros, Sánchez Bugallo amosouse dacordo coa presidenta de Adif, en que "é un problema legal". O rexedor califícaa de inxusta, ´"é unha cláusula que so ten Santiago, non a ten ningunha outra estación de España. Hai cidades como Cuenca onde se fixo unha estación do AVE e non chegan a cen mil viaxeiros ao ano". En Santiago hai 2,7 millóns.\nO rexedor explicou que ata agora, "este problema legal estaba bloqueado", porque había un goberno en funcións e a avogacía do estado entendía que ese executivo non tiña habilitación legal para redactar o informe xurídico que requería. "Tampouco lle recoñecía habilitación legal ao aeroporto, porque entende que non hai razóns de urxencia nin de necesidade inaplazable que xustificaran esa decisión". Entende o alcalde que agora, estes dous asuntos, "se porán en marcha, unha vez que o cambio de nombre o vai pagar o Consorcio de Santiago".\nSánchez Bugallo recoñece que no 2021 "imos ter que arreglarnos coa estación que temos, e iso vai ser unha demostración máis que evidente de que esta estación non ten capacidade para o volume de viaxeiros que se van mover aí". Aínda así, o alcalde sinala que "están convencidos todos, o ministro José Luis Ábalos, a presidenta de Adif…", polo que confía en que "terá que resolverse". E espera que na próxima visita do ministro de Transporte, Mobilidade e Axenda Urbana "poidamos darlle formalización oficial ao levantamento desta cláusula, que me parece inxusta e inxustificada".


fiestas populares archivos - Coemusic Espectáculos\nRomería 2018 en As Barxas (Lugo)\nRomería 2018 en As Barxas (Lugo), os días 26 de agosto e 1 de setembro. Programa: Día 26 de agosto: As 16:00: CAMPIONATO DE TUTE. Inscripción: 20€ por parexa. Premios: 1º – 40% da recaudación 2º – 25% da recaudación. […]\nFesta da Xuventude 2018 en A Pobra de Trives o sábado día 14 de Abril, co seguinte programa: As 21:30 horas: gran PANCETADA GRATIS no interior do Pabellón Municipal da Pobra de Trives. A continuación verbena coas actuacións da ORQUESTRA […]\nVIII Festa do Cordeiro en Chandrexa de Queixa (Ourense) o día 2 de Setembro 2017. Programa: 12:30 degustación gratuíta de cordeiro ó espeto. 14:30 xantar popular, co seguinte menú: empanada de iscos, pementos, cordeiro ó forno, viño, bica, café e […]\nGrandes festas na honra a San Antón 2017 no barrio do Toural en Viana do Bolo os días 10 e 11 de Xuño. Programa: Día 10: Dende as 17:00 as 19:00 xogos infantís para todaslas idades. Festa de tarde e […]


A XUNTA INAUGURA AS NOVAS INSTALACIÓNS DE COGAMI EN VIGO QUE OFRECERÁN ATENCIÓN A PERSOAS CON DISCAPACIDADE DA COMARCA DO BAIXO MIÑO - morrazo tribuna\nHome » Vigo » A XUNTA INAUGURA AS NOVAS INSTALACIÓNS DE COGAMI EN VIGO QUE OFRECERÁN ATENCIÓN A PERSOAS CON DISCAPACIDADE DA COMARCA DO BAIXO MIÑO\nA XUNTA INAUGURA AS NOVAS INSTALACIÓNS DE COGAMI EN VIGO QUE OFRECERÁN ATENCIÓN A PERSOAS CON DISCAPACIDADE DA COMARCA DO BAIXO MIÑO\nA conselleira do Medio Rural, Ángeles Vázquez, e o de Política Social, José Manuel Rey Varela, acudiron esta mañá á inauguración das novas instalacións da Confederación Galega de Persoas con Discapacidade (Cogami) en Navia (Vigo), que foron ampliadas grazas a unha axuda do Programa Leader da carteira rural da Xunta de Galicia. A responsable do Medio Rural destacou as vantaxes deste plan, que non só fomenta proxectos produtivos, senón tamén de servizos para o eido rural, como é o caso. Deste xeito, contribúese a mellorar a calidade de vida dos veciños do rural e a fixar poboación.\nNesta liña, a titular autonómica subliñou que, desde o Goberno autonómico, “apoiamos iniciativas que aínda que non teñan que ver coas actividades agrogandeiras especificamente, si que favorecen o desenvolvemento rural e este é o mellor exemplo”.\nEn concreto, a través do Grupo de Desenvolvemento Rural do Baixo Miño, Cogami recibiu 250.000 euros (o 48% do orzamento total) para rehabilitar varios locais que, xuntos, alcanzan os 600 metros cadrados e nos que a partir de agora se atenderán a persoas con distintos tipos de discapacidade. Respecto aos servizos que se ofrecerán nas instalacións, se inclúe a mediación laboral e intervención social, a formación con aulas e clases e cuestións administrativas, con espazo para recepción, almacén, arquivo, sala de xuntas, aseos, etc. Darase cobertura a toda a área sur da provincia de Pontevedra.\nPola súa banda, o conselleiro de Política Social, José Manuel Rey Varela, apuntou que este novo centro “pon a disposición das persoas con discapacidade de Vigo e das súas familias unhas mellores instalacións, máis modernas, con espazos máis amplos e máis cómodos e mellor adaptados tanto ás necesidades dos seus usuarios como tamén dos profesionais que traballan nelas”. Tras valorar o traballo que realiza Cogami en prol das persoas con discapacidade, Rey Varela lembrou que a Consellería de Política Social incrementou para este ano 2016 nun 30% o convenio de colaboración coa confederación ata chegar aos 950.000 euros, así como os 2,5 millóns de euros que destina ao mantemento de máis de 260 prazas en toda Galicia para persoas con discapacidade.\nO novo centro de Cogami conta cunha achega da Consellería do Medio Rural de 250.000 euros, que está financiada nun 75% polo FEADER (Fondo Europeo Agrícola de Desarrollo Rural), nun 12% polo Ministerio de Agricultura, Alimentación e Medio Ambiente e nun 13% pola Axencia Galega de Desenvolvemento Rural (Agader).\nO proxecto inclúese no Programa Leader 2007-2013, que permitiu sacar adiante 2.183 proxectos relacionados co desenvolvemento rural en Galicia ata o ano 2015. Así, consolidáronse ata 4.949 postos de traballo e creáronse 957 novos empregos no rural. Todo, grazas a unhas achegas por valor de 91,7 millóns que lograron un investimento total no rural de 226 millóns de euros.\nDurante a súa visita a conselleira animou a seguir traballando nesta senda “para crear novas empresas, consolidar as xa existentes e que a mocidade poida ver no rural unha alternativa de futuro”. Por iso, xa está en marcha o novo Leader 2014-2020, que permitirá continuar coa senda de creación de emprego e o asentamento de poboación no rural. Este programa conta cun orzamento de 84 millóns para investir en proxectos específicos de desenvolvemento do rural.


A Costa das Mulleres: A historia de Dolores Fernández - Vídeos - Que pasa na costa\n16 de outubro de 2019 (18:32 h.) Redacción\nFalábamos onte en QPC da presentación que se fixo na Casa da Cultura de Vimianzo do proxecto A Costa das Mulleres, composto por oito pezas audiovisuais que tratan sobre o papel das mulleres na Costa das Morte dende distintas perspectivas profesionais e persoais. Cada un destes vídeos conta con unha protagonista diferente, sendo un total de 9 bravas mulleres costeiras con moitas cousas que dicir as que participan neste proxecto.\nA primeira é a historia de Dolores Fernández, do Concello de Carballo. Dolores conta a súa experiencia como mestra de formación e directora da Asociación Aspaber (Asociación de Padres de Discapacitados Psíquicos de Bergantiños), unha asociación que nace para atender a persoas con discapacidade mental e ás súas familias, axudándoas nas súas tarefas e a convivir con outras persoas.\nFernández anima á xente a deixar a un lado os prexuízos: "Se nós pensáramos que as nosas persoas non están capacitadas para poder desenvolver un posto de traballo, pois non estaríamos desenvolvendo proxectos para eles", explica. Tamén pon como exemplo o traballo que están a realizar as persoas con discapacidade intelectual no limpeza das calles de Carballo, un logro do que están "moi orgullosos", indica a carballesa.\nPor outro lado, Dolores sinala que este traballo é duro e que lle levou a facer algúns sacrificios, como non poder ir a recoller ao seu fillo ao colexio, pero afirma que, sen dúbida, "ten moita parte positiva".


Ti decides como mellorar a túa cidade e o teu barrio\nRecollida de propostas e información\nToda a información sobre o proceso\nPropostas gañadoras 2019\nConsulta as propostas gañadoras dos Orzamentos Participativos 2019. Todas elas formarán parte do Orzamento Xeral do Concello da Coruña de 2020 para proceder á súa execución. Noraboa!\nCalquera persoa empadroada na Coruña e maior de 16 anos pode propoñer algún investimento para a cidade e para os seus distritos.\nPara debater sobre as necesidades dos distritos e da cidade, durante esta primeira fase realizaranse unha serie de encontros presenciais organizados polo Concello e polas entidades colaboradoras. As propostas fanse só a través desta web, pero se prefires a participación presencial, podes acudir a estes encontros ou aos puntos de apoio presencial repartidos por toda a cidade, onde che ofrecerán a información e medios necesarios para presentar as túas propostas.\nNa fase de apoios e avaliación poderanse priorizar as propostas achegadas na fase anterior. É importante porque as máis apoiadas serán as que pasen á fase de votación final.\nNa fase de votación final podes escoller unha ou varias propostas para toda a cidade e, ademais, unha ou varias propostas nun máximo de tres distritos da túa elección.\nAs propostas máis votadas incorporaranse ao proxecto inicial do Orzamento Xeral do Concello da Coruña de 2020